**STYREMØTE HOPP/ALPIN 14.10.2013**

Tilstede: Jan Erik Blø, Ingrid Anne Frisvoll Sandnes, Terje Blø, Lars Magnus Gjermundnes, Marius Angvik, Arnstein Aarstad og Eva Solstad Alme.

Starter dagen med dugnad i anlegget. Tau montert, lysstolpe rettet og brakke nedvasket.

**STYRET 2012/2013:**

Leder: Jan Erik Blø

Nestleder: Terje Blø

Kasserer: Jan Erik Blø

Sekretær: Eva Solstad Alme

Styremedlem: Ingrid Anne Frisvoll Sandnes

Styremedlem: Lars Magnus Gjermundnes

Styremedlem: Lars Kristian Kvernberg

**SAK 1:**

**KONSTITUERING AV NYTT STYRE 2013/2014:**

Leder: Jan Erik Blø

Nestleder: Arnstein Aarstad

Kasserer: Marius Angvik

Sekretær: Eva Solstad Alme

Valgkomite: Ingrid Anne Frisvoll Sandnes

Styremedlem: Lars Magnus Gjermundnes

Styremedlem: Terje Blø

Gruppa har en god økonomi. Ca 170 000 kr på bok.

**SAK 2: ORGANISASJONSPLAN**

Diskuterer organisasjonsplan og vil utarbeide en ny.

**SAK 3: INNKJØP**

Vi har fått tildelt fjelltelemarkrenn 19. Januar. Rødhesten ned.

Vi må gå til innkjøp av tidtakersystem.

Har også fått ett godt tilbud på radioer gjennom kretsen. Trenger noen VHF radioer til arrangementet , disse vil også kunne benyttes i anlegget ellers.

**SAK 4: TRENINGER**.

Det vil bli barmarkstreninger for langrenns-gruppa og hopp/alpin-gruppa fra 5 kl, hver tirsdag fremover fra 15.10.13 kl 18.00-19.30. (10 tirsdager fremover).

Straks det kommer snø, vil telemarksgruppa starte treninger på Bjorli hver helg før sesongstart.

Hopp/alpin gruppa ønsker å få til noen grunnleggende treninger i vinter for dem som kjører slalom.

**SAK 5: ÅRSPLAN OG REGNSKAP**

Årsplan og regnskap skal legges ut på hjemmesiden i løpet av januar/februar.

Vi er enig om at vi må prøve å bli flinke til å bruke hjemmesiden.

**SAK 6: TOALETTFORHOLD**

Vi diskuterer vann og toalettløsninger for anlegget. Vi innser at det er tungvint å ha ett anlegg uten vann og toalett. Det blir nevnt at Nesset kommune har en brakke på hjul som blir brukt under Eikesdalsdagene. Mulig dette kunne vært en løsning.

Ett alternativ er å se etter en ny brakke med toalett inkludert. Kanskje vi kunne hatt ett lukket system med tømming en gang pr. år. Alle er enig om at dette er noe vi skal se nærmere på i løpet av vinteren.

**SAK 7:PARKERING**

Vi har lite parkeringsplasser. For at den vi har skal fungere er vi avhengig av at det blir brøytet ordentlig. Her bør det også settes opp brøytestikker, slik at det blir brøytet langt nok ut. Arnstein sjekker opp dette. Vi bør også se nærmere på en utvidelse av parkeringen.

**SAK 8:PRISER OG ÅPNINGSTIDER**

Priser for trekket 2013/2014

Prisene blir uendret for 2013/2014.

Dagskort 60 kr

Årskort 600kr

Familie 1200 kr

For dem som sitter i styret og kjører trekket er det halv pris.

Åpningstider som før.

Hverdager tirsdag – fredag: 17.00-20.00

Helg: 12.00 – 16.00

Mandager stengt av hensyn til skitrimmen.

**SAK 9:DIVERSE**

Hopp/alpin fortsetter med å dekke startkontigenten for aktive utøvere.

Arnstein tar årets service på scooteren.

Marius sveiser det som er ødelagt på railen.

Lars Magnus skifter pære på utelampen.

Referent

Eva Solstad Alme